**Informatīvais ziņojums**

**par Eiropas Savienības Transporta, telekomunikāciju un enerģētikas**

**ministru padomes 2018. gada 11. jūnija sanāksmē izskatāmajiem jautājumiem**

**I Sanāksmē izskatāmie jautājumi**

2018. gada 11. jūnijā Luksemburgā notiks Eiropas Savienības (turpmāk – ES) Transporta, telekomunikāciju un enerģētikas ministru padomes sanāksme. Sanāksmē tiks izskatīti šādi Ekonomikas ministrijas (turpmāk – EM) kompetencē esoši jautājumi:

1. **Regula par Energoregulatoru sadarbība aģentūru** (ACER) – *vispārējās pieejas apstiprināšana*

2016. gada 30. novembrī Eiropas Komisija nāca klajā ar “Priekšlikumu – Eiropas Parlamenta un Padomes regula, ar ko izveido Eiropas Savienības Energoregulatoru sadarbības aģentūru (pārstrādāta redakcija)”, kas atjaunoja jau piešķirtos ACER pienākumus vairumtirdzniecības tirgus uzraudzībā un pārrobežu jautājumos. Precīzāk, tika ierosināts, ka ACER uzņemas lielāku atbildību attiecībā uz tādu elektroenerģijas tīklu kodeksu un pamatnostādņu izstrādi un ieviešanu, dažu no reģionālajiem drošības koordinatoriem saistīto funkciju koordinēšanu un uzdevumiem uz metožu un priekšlikumu apstiprināšanu, kas attiecas uz ražošanas pietiekamību un riskgatavību.

Tiek paredzēts, ka tuvākajos gados nepieciešamība koordinēt valstu regulatīvās darbības arvien palielināsies. Eiropas energosistēmā šobrīd notiek dažādas izmaiņas – lielāka tirgus integrācija un centieni dažādot elektroenerģijas ražošanu prasa lielākas pūles valsts enerģētikas nozares rīcībpolitiku koordinācijai ar kaimiņvalstīm un elektroenerģijas pārrobežu tirdzniecības iespēju izmantošanai.

Lai iekšējais elektroenerģijas tirgus labvēlīgi ietekmētu patērētāju labklājību, piegādes drošību un dekarbonizāciju, ir nepieciešama dalībvalstu, un jo īpaši neatkarīgo valsts regulatoru sadarbība, kam ir pārrobežu ietekme. Tāpat arī dalībvalstīm ir ciešāk jāsadarbojas, lai likvidētu šķēršļus elektroenerģijas un gāzes pārrobežu tirdzniecībai, lai sasniegtu Savienības enerģētikas politikas mērķus. Aģentūra dod iespējas valstu regulatīvajām iestādēm uzlabot sadarbību Savienības līmenī un piedalīties ar Savienību saistītu funkciju īstenošanā.

**Latvijas nostāja:**

Latvija atbalsta ES enerģijas tirgus reformu procesu, kura uzdevums veicina pārrobežu tirdzniecību, konkurenci, reģionālo sadarbību regulējošo institūciju un elektropārvades sadales sistēmas operatoru darbību, kā arī uz tirgus principiem balstītu atjaunojamās enerģijas ražošanas attīstību, tāpēc pozitīvi vērtē Regulas priekšlikuma ieceri šo mērķu sasniegšanai uzlabot arī ES dalībvalstu regulatīvo iestāžu sadarbību un koordināciju.

Vērtējot Regulas priekšlikumus kopumā, Latvija uzsver, ka ņemot vērā Latvijas nodomus kopā ar pārējām Baltijas valstīm paplašināt elektroenerģijas tirdzniecību ar ES valstīm, Latvijas interesēm kopumā atbilst Regulas priekšlikuma iecere ACER uzticēt nominēto elektroenerģijas tirgus operatoru darbības uzraudzību, kā arī uzticēt ACER atbildību par jautājumiem, kas skar ražošanas jaudu pietiekamības novērtējumu un saistīto risku profilaksi.

Ņemot vērā šobrīd spēkā esošos Baltijas valstu sadarbības līgumus ar trešajām valstīm elektroenerģijas tirdzniecības un sistēmas pakalpojumu jomā, Latvija ir būtiski, ka Regulas projektā paredzētājām ACER piešķiramās pilnvarām starptautiskās sadarbības jomā un uz tām balstītajiem lēmumiem ir jāņem vērā dalībvalstu saistības un tiesības esošo sadarbības līgumu ietvaros. Nav atbalstāmi ierosinājumi, kuros ACER piešķiramās pilnvaras un uz tām balstītie lēmumi var radīt zaudējumus vai interešu aizskārumu dalībvalstīm to esošo saistību ietvaros.

Latvija arī aicina vērtēt lietderību priekšlikumiem, kuri ACER sadarbības ietvaros var palielināt nacionālo regulatīvo iestāžu administratīvo slodzi, piemēram, uzliekot tām par pienākumu pildīt koordinējošās valsts regulatīvās iestādes pienākumus un funkcijas.

Vērtējot būtiskākos priekšlikumus, kurus paredz sagatavotie priekšlikumi vispārējai pieejai, Latvija atbalsta viedokli, ka ir pilnībā saglabājamas visas ACER deleģētās pilnvaras un uzdevumi. Latvija arī neiebilst pret nostāju, ka lēmumi par jaunu pilnvaru un uzdevumu piešķiršanu ACER ir jāpieņem, nodrošinot tiešu dalībvalstu līdzdalību lēmumu pieņemšanas procesā, un lēmumu pieņemšanai ir jānotiek parastās likumdošanas procedūras ietvaros, vai arī atbilstoši Eiropas Parlamenta un Padomes Regulas Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu, 5.pantā noteiktajai kārtībai.

Ņemot to vērā, Latvija norāda, ka Regulas 5.panta ierosinājumi, kuri skar procedūras, ar kādām tiek apstiprināti un pārskatīt tīklu kodeksi , kopumā ir vērtējami atzinīgi un kā solis pareizajā virzienā, tomēr vienlaikus Latvija pievienojas to dalībvalstu viedoklim, kuras uzskata, ka Regulas tekstam ir precīzi jānosaka, ka ACER kompetencē ir gan vispārējo nosacījumu un metodoloģijas pārskatīšana, gan arī apstiprināšana, atšķirībā no esošā priekšlikuma redakcijas, kas apstiprināšanu deleģē ACER Direktoru Padomei.

Latvija atbalsta viedokli, ka ierosinājumos Regulas 23. pantā, kuri skar ACER Direktoru Padomes kompetenci un pilnvaras, atbilstoši iepriekš enerģētikas ministru paustajai nostājai, ir nepieciešams precīzāk noteikt, ka Direktoru padomes ierosinājumiem par papildinājumiem ACER ir nesaistošs raksturs. Šāds ierosinājums ir būtisks, lai nodrošināto kopējo ACER un tās direktora neatkarību.

1. **Citi jautājumi:**
2. **Pakotne “Tīra enerģija visiem Eiropas iedzīvotājiem”[[1]](#footnote-1)**
3. **Enerģētikas savienības pārvaldības regula**
4. **Direktīva par atjaunojamajiem energoresursiem (AER) (pārstrādāta redakcija**
5. **Direktīva par energoefektivitāti**

*Bulgārijas prezidentūras sniegtā informācija par pašreizējo stāvokli*

1. **Ārējās enerģētikas attiecības**

*Informācija no Eiropas Komisijas*

1. **Ienākošās prezidentūras darba programma**

*Informācija no Austrijas delegācijas*

**II Latvijas delegācija**

Delegācijas vadītājs: **A. Ašeradens**, Ministru prezidenta biedrs, ekonomikas ministrs

**A. Balode**, vēstniece, Latvijas Republikas pastāvīgā pārstāvja Eiropas Savienībā vietniece

Delegācijas dalībnieki: **J. Patmalnieks,** valsts sekretāra vietnieks

**I.Iļjina**,Ekonomikas ministrijas nozares padomniece,

Latvijas Republikas Pastāvīgā pārstāvniecība Eiropas Savienībā

Ministru prezidenta biedrs,

ekonomikas ministrs A . Ašeradens

Valsts sekretāra pienākumu izpildītāja,

Administrācijas vadītāja I. Jaunzeme

01.06.2018.

797

G. Valdmanis

67013194, gunars.valdmanis@em.gov.lv

I.Karpoviča

67013192, inese.karpovica@em.gov.lv

1. Attiecībā uz citos jautājumos iekļautajiem “Tīra enerģija visiem Eiropas iedzīvotājiem” pakotnes priekšlikumiem uz ES Transporta, telekomunikāciju un enerģētikas ministru padomes 2018. gada 11. jūnija sanāksmi tiek atjaunotas nacionālās pozīcijas. [↑](#footnote-ref-1)